Act adițional nr. 1 
la Contractul de delegare a gestiunii unor activități componente ale serviciului de salubrizare, respectiv colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat din județul Arad, ZONA 5 nr. 4108/16.10.2024


Prezentul Act Adițional („Actul Adițional”) a fost încheiat la data de _____________ („Data Semnării”), între:
Asociația de Dezvoltare Intercomunitară Sistem Integrat de Gestionare a Deșeurilor Arad, cu sediul în Bulevardul Revoluției nr. 81, 310130, Arad, România, reprezentată prin D-nul Tamas-Carol PERO, având funcţia de Președinte, în numele și pe seama următoarelor unități administrativ-teritoriale membre: 
1. Judeţul Arad, prin Consiliul Judeţean Arad, cu sediul în str. Corneliu COPOSU nr. 22, Arad, reprezentat de Preşedinte al Consiliului Judeţean Arad,
2. Orașul Lipova, prin Consiliul Local Lipova, cu sediul în str. Nicolae Bălcescu nr. 26, reprezentat de Primar;
3. Comuna Bata, prin Consiliul Local Bata, cu sediul în Bata nr. 166, reprezentat de Primar;
4. Comuna Bârzava, prin Consiliul Local Bârzava, cu sediul în Bârzava nr. 314, reprezentat de Primar;
5. Comuna Birchiş, prin Consiliul Local Birchiş, cu sediul în Birchis, nr. 162, reprezentat de Primar;
6. Comuna Conop, prin Consiliul Local Conop, cu sediul în Conop nr. 4, reprezentat de Primar;
7. Comuna Ghioroc, prin Consiliul Local Ghioroc, cu sediul în Ghioroc nr. 89, reprezentat de Primar;
8. Comuna Păuliş, prin Consiliul Local Păuliş, cu sediul în Păuliș nr. l, reprezentat de Primar;
9. Comuna Petriş, prin Consiliul Local Petriş, cu sediul în Petriș nr. 253, reprezentat de Primar;
10.  Comuna Săvârşin, prin Consiliul Local Săvârşin, cu sediul în Săvârșin nr. 37, reprezentat de Ioan VODICEAN, în calitate de Primar;
11.  Comuna Şiştarovăţ, prin Consiliul Local Şiştarovăţ, cu sediul în Şiştarovăţ nr. 116, reprezentat de Primar;
12. Comuna Ususău, prin Consiliul Local Ususău, cu sediul în Ususău nr 87 A, reprezentat de Primar; 
13. Comuna Vărădia de Mureş, prin Consiliul Local Vărădia de Mureş, cu sediul în Vărădia de Mureş, nr. 126, reprezentat de Primar;
14.  Comuna Zăbrani prin Consiliul Local Zăbrani, cu sediul în Zăbrani nr. 95, reprezentat de Primar;
având calitatea de Delegatar, pe de o parte
și  
2. Asocierea DEMO RECYCLING SOLUTIONS S.R.L. – DMV PROSAL CONSULTING S.R.L., prin lider de asociere DEMO RECYCLING SOLUTIONS S.R.L., cu sediul în Deva, str. 16 februarie, nr. 12, jud. Hunedoara, CUI RO44762742, J20/1245/2021, prin reprezentant legal administrator MODY SERGIU CRISTIAN, în calitate de Delegat, pe de altă parte,
Denumite în continuare împreună „Părţile” și separat „Partea”,

Având în vedere:
- prevederile Contractului de delegare a gestiunii unor activități componente ale serviciului de salubrizare, respectiv colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat din județul Arad, ZONA 5 nr. 4108/16.10.2024, 
- art. 63 alin. (1) lit. b), alin. (2) și alin. (3) din Ordinul nr. 640/2022 privind aprobarea Normelor metodologice  de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, cu modificările și completările ulterioare,
· prevedrile Legii nr. 51/2006 serviciilor comunitare de utilităţi publice republicată cu modificările și completările ulterioare, 
· art. 43, alin. (6) din Legea serviciului de salubrizare a localităților nr. 101/2006, republicată, cu modificările şi completările ulterioare,	
· 17 aliniatul (5), litera a) din O.U.G. nr. 92/2021: ”(5) Autoritățile administrației publice locale ale unităților administrativ teritoriale sau, după caz, subdiviziunile administrativ teritoriale ale municipiilor, respectiv asociațiile de dezvoltare intercomunitară ale acestora, după caz, au următoarele obligații: a) să asigure colectarea separată cel puțin pentru deșeurile de hârtie, metal, plastic și sticlă, iar până la data de 01 ianuarie 2025 și pentru textile din deșeurile municipale, să stabilească dacă gestionarea acestor deșeuri se face în cadrul unui singur contract de delegare a serviciului de salubrizare sau pe mai multe tipuri de materiale/contract/contracte distincte pentru toate tipurile de materiale/pe tip de material și să organizeze atribuirea conform deciziei luate.”
· Adresa înregistrată la registratura ADISIGD sub nr. 1053/03.03.2025 transmisă de către operatorul Asocierea DEMO RECYCLING SOLUTIONS S.R.L. – DMV PROSAL CONSULTING S.R.L., prin lider de asociere DEMO RECYCLING SOLUTIONS S.R.L.,
· Raport de specialitate privind analiza economic financiară a fundamentării modificării nivelului tarifelor aferente Contractului de delegare a gestiunii unor activități componente ale serviciului de salubrizare, respectiv colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat din județul Arad, ZONA 5 nr. 4108/16.10.2024, înregistrat sub nr. 1233/13.03.2025,
· Raport de specialitate privind analiza tehnică a fundamentării modificării nivelului tarifelor aferente Contractului de delegare a gestiunii unor activități componente ale serviciului de salubrizare, respectiv colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat din județul Arad, ZONA 5 nr. 4108/16.10.2024, înregistrat sub nr. 1232/13.03.2025,
·  Hotărârea AGA nr. ______/_________.

Părțile au decis să încheie prezentul act adițional: 

Art. 1 La art. 14 alin. (1) din Contractul nr. 4108/16.10.2024 se va introduce lit. d), după cum urmează:
d) Deșeurile textile colectate separat vor fi transportate la un operator autorizat.

Art. 2 Colectarea deșeurilor textile se va face după cum urmează:
· mediu urban: campanii semestriale,
· mediu rural: campanii anuale.

Art. 3 (1) Tariful pentru activitatea de colectare și transport a deșeurilor reziduale colectate separat de la Utilizatorii Casnici, va fi pentru:
mediu rural:
· 2,94 lei/persoană/lună la care se adaugă TVA,
· 322,57 tarif exprimat în lei/tonă la care se adaugă TVA,
restul componentelor tarifului de salubrizare rămân neschimbate.

mediu urban:
· 2,71 lei/persoană/lună la care se adaugă TVA,
· 256,57 tarif exprimat în lei/tonă la care se adaugă TVA 
restul componentelor tarifului de salubrizare râmân neschimbate.
(2) Tarifele pentru activitatea de colectare separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separate din județul Arad ZONA 5 vor fi după cum urmează, pentru:
· mediu rural este în valoare de 11,42 lei/persoană/lună cu TVA (tarif salubrizare în valoare de 7,92 lei/persoană/lună fără TVA, la care se adaugă contribuția pentru economia circulară în valoare de 1,68 lei/persoană/lună fără TVA),
· mediu urban este în valoare de 18,43 lei/persoană/lună cu TVA (tarif salubrizare în valoare de 13,35 lei/persoană/lună fără TVA, la care se adaugă contribuția pentru economia circulară în valoare de 2,14 lei/persoană/lună fără TVA).

[bookmark: _GoBack]Art. 4 Prezentul act adițional modifică în mod corespunzător prevederile Contractului de delegare a gestiunii unor activități componente ale serviciului de salubrizare, respectiv colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat din județul Arad, ZONA 5 nr. 4108/16.10.2024, celelalte prevederi rămânând neschimbate.

Art. 5 Conținutul prezentului Act adițional prevalează asupra oricăror clauze sau interpretări contrare ale unor prevederi din Contractul de delegare a gestiunii unor activități componente ale serviciului de salubrizare, respectiv colectarea separată şi transportul separat al deşeurilor menajere şi al deşeurilor similare provenind din activităţi comerciale din industrie şi instituţii, inclusiv fracţii colectate separat din județul Arad, ZONA 5 nr. 4108/16.10.2024.
  


      DELEGATAR,                                                                      DELEGAT,
Asociația de Dezvoltare Intercomunitară                             Asocierea Demo Recycling 
   Sistem Integrat de Gestionare                                         Solutions S.R.L. – DMV Prosal 
    a Deșeurilor județul Arad,                                                           Consulting S.R.L.
 (în numele şi pe seama autorităţilor                                                      
 publice  locale membre în zona 5)                                                     

      Preşedinte,                                                                                _______________________
Tamas-Carol PERO					                           

